**LĪGUMS**

**par ratiņkrēslu pacēlāju piegādi**

**Daugavpils pilsētas pašvaldības iestādes „Sociālais dienests” vajadzībām**

Daugavpilī

 2017.gada \_\_. martā

**Daugavpils pilsētas pašvaldības iestāde “Sociālais dienests”**, reģistrācijas Nr.90001998587, juridiskā adrese: Vienības iela 8, Daugavpils, LV-5401, tās vadītāja p.i. **Līvijas Drozdes** personā, kura darbojas uz nolikuma pamata, (turpmāk – Pasūtītājs), no vienas puses, un

 **SIA „Elevet”**, reģistrācijas Nr.40103703622, juridiskā adrese: Ilūkstes iela 109 - 35, Rīga, LV-1082, tās valdes locekļa **Jevgēnija Safonova** personā, kura pārstāvības tiesības reģistrētas Uzņēmuma reģistrā, (turpmāk – Piegādātājs), no otras puses, kopā turpmāk sauktas Puses vai atsevišķi Puse,

 pamatojoties uz iepirkuma „Ratiņkrēslu pacēlāju piegāde Daugavpils pilsētas pašvaldības iestādes „Sociālais dienests” vajadzībām”, identifikācijas numurs DPD 2017/25, rezultātiem, noslēdz šo līgumu.

**1. LĪGUMA PRIEKŠMETS**

* 1. Pasūtītājs pasūta un apmaksā, bet Piegādātājs *piegādā ratiņkrēslu mobilos* pacēlājus (turpmāk – Pacēlājs) un veic Pasūtītāja norādīto personu (lietotāju) apmācību Pacēlāju lietošanā Pasūtītāja atsevišķi norādītajā vietā un laikā, saskaņā ar šī līguma, minētās iepirkuma procedūras nolikuma un tehniskās specifikācijas nosacījumiem (1.pielikums), kā arī atbilstoši Piegādātāja minētajā iepirkuma procedūrā iesniegtajam finanšu (2.pielikums) un tehniskajam piedāvājumam un tāmei (3.pielikums), kuri pievienoti līgumam un ir tā neatņemamas sastāvdaļas (turpmāk – Pielikums).
1. **LĪGUMA TERMIŅŠ UN TĀ IZPILDES KĀRTĪBA**
	1. Līgums stājas spēkā 2017.gada \_\_\_\_\_.martā un ir spēkā līdz pilnīgai pušu savstarpējo saistību izpildei.
	2. Piegādātājs apņemas veikt Pacēlāja *piegādi 1 mēneša laikā* no līguma spēkā stāšanās dienas.
	3. Pacēlāja piegāde tiek veikta pēc Pasūtītāja atsevišķi norādītās adreses līguma izpildes laikā.
	4. Par saistību pilnīgu izpildi tiek uzskatīta Pacēlāja piegādešajā līgumā noteiktajā kārtībā un Pasūtītāja norādīto personu (lietotāju) apmācību kursu sniegšana no Piegādātāja puses un visu norēķinu veikšana šajā līgumā noteiktajā apmērā un termiņā no Pasūtītāja puses. Līgums saglabā spēku garantijas termiņa laikā.
2. **LĪGUMA SUMMA UN NORĒĶINU KĀRTĪBA**
	1. Līguma summa ir **EUR 6450,00** (seši tūkstoši četri simti piecdesmit *euro*, 00 centi) bez pievienotās vērtības nodokļa (PVN), bet ar PVN 21 % **EUR 7804,50** (septiņi tūkstoši astoņi simti četri *euro*, 50 centi).
	2. Pasūtītājs norēķinās ar Piegādātāju ar pārskaitījumu uz Piegādātāja šī līguma 12.punktā norādīto bankas kontu 15 (piecpadsmit) dienu laikā, pēc Pacēlāja pieņemšanas – nodošanas akta abpusējas parakstīšanas un rēķina saņemšanas no Piegādātāja.
3. **PIEGĀDES NOTEIKUMI UN NODOŠANA**
	1. Piegādātājs nodrošina Pacēlāja piegādi saskaņā ar preču ražotāja prasībām un noteikumiem. Pacēlāju piegādājot, Piegādātāja pārstāvis sniedz vismaz divu stundu garu apmācības kursu Pacēlāju lietošanā Pasūtītāja norādītajai personai (lietotājam), atbilstoši ražotāja noteiktām prasībām.
	2. Piegādātājs Pacēlājus piegādā komplektācijā un iepakojumā, atbilstoši to tehnisko noteikumu prasībām, nodrošinot to saglabāšanu transportēšanas un piegādes laikā.
	3. Piegādātājs ir atbildīgs par visiem Pacēlājabojājumiem un defektiem, kā arī sedz zaudējumus, kas radušies Pacēlāju transportēšanas laikā, kā arī neatbilstoša un/vai bojāta Pacēlājuiepakojuma dēļ.
	4. Par Pacēlāju piegādes faktu tiek uzskatīts brīdis, kad abas Puses paraksta piegādātā Pacēlāja pieņemšanas – nodošanas aktu.
	5. Pēc piegādes veikšanas un apmācības kursa sniegšanas, Piegādātājs iesniedz Pasūtītājam no savas puses parakstītu Pacēlāja pieņemšanas – nodošanas aktu, kas sastādīts 2 (divos) eksemplāros.
	6. Pasūtītājs 3 (trīs) darba dienu laikā pēc pieņemšanas – nodošanas akta saņemšanas paraksta to vai sastāda motivētu atteikumu (turpmāk – Pretenzija) pieņemt Pacēlāju un nosūta to Piegādātājam.
	7. Pēc rakstiskas Pretenzijas saņemšanas, Puses ne vēlāk kā 3 (trīs) darba dienu laikā sastāda Defektu aktu, kurā saraksta veidā norāda trūkumus, kuri Piegādātājam jānovērš par saviem līdzekļiem, kā arī trūkumu novēršanas termiņus. Pēc trūkumu novēršanas Puses noformē un paraksta Pacēlāju pieņemšanas – nodošanas aktu.
4. **GARANTIJAS**
	1. Piegādātājs garantē Pacēlāju atbilstību normatīvajiem aktiem un tehniskām prasībām. Pacēlāja garantijas termiņš ir 4 (četri) gadi.
	2. Garantijas termiņš stājas spēkā ar Pacēlāja pieņemšanas - nodošanas akta abpusējas parakstīšanas dienu.
	3. Garantijas termiņa laikā atklātos Pacēlāja trūkumus vai defektus novērš Piegādātājs uz sava rēķina Pasūtītāja noteiktajā termiņā, nomainot defektīvās konstrukcijas, materiālus vai to detaļas vai citā veidā novēršot atklātos trūkumus vai defektus.
	4. Garantijas laikā konstatētie defekti vai trūkumi tiek fiksēti Defektu aktā, kuru paraksta abas Puses. Pasūtītājs ne vēlāk kā 3 (trīs) darba dienas pirms plānotā Defektu akta parakstīšanas dienas rakstiski paziņo Piegādātājam par konstatētajiem defektiem, norādot laiku, kurā Piegādātājam ir jāierodas, lai sastādītu Defektu aktu. Piegādātājam ir pienākums ierasties Pasūtītāja norādītajā laikā, lai piedalītos Defektu akta sastādīšanā. Ja Piegādātājs neierodas uz Defektu akta sastādīšanu un nepaziņo Pasūtītājam par neierašanās iemesliem, tad tiek uzskatīts, ka Piegādātājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Piegādātājam vienpusēji sastādītu Defektu aktu, kurš ir saistošs abām šī Līguma Pusēm.
	5. Gadījumā, ja Piegādātājs konstatētos defektus vai trūkumus nenovērš pilnībā vai novērš daļēji, Pasūtītājam ir tiesības novērst defektus un trūkumus ar saviem spēkiem vai piesaistīt trešās personas defektu vai trūkumu novēršanai uz Piegādātāja rēķina, bez iepriekšēja rakstiska brīdinājuma. Visas defektu un/vai trūkumu novēršanas izmaksas Pasūtītājs pieprasa no Piegādātāja. Piegādātājam šādā gadījumā jāatlīdzina Pasūtītājam visus ar defektu un/vai trūkumu novēršanu saistītos izdevumus ne vēlāk kā trīs darbdienu laikā pēc atbilstoša rēķina saņemšanas no Pasūtītāja.
5. **PIEGĀDĀTĀJA TIESĪBAS UN PIENĀKUMI**
	1. Piegādātājam ir pienākums:
		1. šī līguma ietvaros kvalitatīvi un savlaicīgi veikt visus darbus, kas saistīti ar Pacēlāju *piegādi* un nodošanu, apmācību kursu novadīšanu, izmantojot savas profesionālās iemaņas ar tādu rūpību, kādu var sagaidīt no krietna un rūpīga izpildītāja šajā līgumā noteiktā kārtībā;
		2. apmācīt Pasūtītāja noteiktas personas - saskaņā ar Pacēlāja ekspluatācijas un vadīšanas noteikumiem un drošības tehniku, pēc kā aizpildīt atbilstošu formu un apliecināt to ar abpusējiem parakstiem;
		3. izpildīt citus šajā līgumā paredzētos nosacījumus un pienākumus.
	2. Piegādātājam ir tiesības:
		1. brīvi piekļūt Pasūtītāja noteiktajiem objektiem savu uzņemto līguma saistību pienācīgai izpildei;
		2. konsultēties ar Pasūtītāja pārstāvi atsevišķi par Pacēlāja piegādi, lietotāju apmācību un ar nodošanu lietošanā saistīto jautājumu risināšanā;
		3. saņemt samaksu no Pasūtītāja šajā līgumā paredzētajā apmērā un kārtībā.
6. **PASŪTĪTĀJA TIESĪBAS UN PIENĀKUMI**
	1. Pasūtītājam ir pienākums:
		1. pieņemt Piegādātāja piegādātos, līguma prasībām atbilstošos, Pacēlājus šajā līgumā noteiktajā kārtībā;
		2. nodrošināt Piegādātājam brīvu piekļūšanu objektam, paredzēto saistību izpildei;
		3. norēķināties ar Piegādātāju šajā līgumā noteiktajā apmērā un kārtībā.
	2. Pasūtītājam ir tiesības nepieņemt Piegādātāja piegādātos, līguma prasībām neatbilstošos, Pacēlājus šajā līgumā noteiktajā kārtībā.
7. **PUŠU ATBILDĪBA**
	1. Par piegādes termiņa neievērošanu, Pasūtītājs no Piegādātāja ir tiesīgs pieprasīt līgumsodu 0,1% (nulle komats viena procenta) apmērā no līguma summas par katru nokavēto dienu, bet ne vairāk kā 10% (desmit procenti) no kopējās Līguma summas, iesniedzot pieprasījumu un rēķinu Piegādātājam. Līgumsoda samaksa neatbrīvo Piegādātāju no pienākuma pienācīgi izpildīt ar šo līgumu uzņemtās saistības.
	2. Par maksājumu termiņa neievērošanu, Piegādātājs no Pasūtītāja ir tiesīgs pieprasīt līgumsodu 0,1% (nulle komats viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējās Līguma summas, iesniedzot pieprasījumu un rēķinu Pasūtītājam. Līgumsoda samaksa neatbrīvo Pasūtītāju no pienākuma pienācīgi izpildīt ar šo līgumu uzņemtās saistības.
	3. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei radušos zaudējumus, kuri tai radušies vainīgās Puses rīcības dēļ.
	4. Katra Puse ir atbildīga par zaudējumiem, kas nodarīti pašas Puses vai tās pilnvaroto personu vai darbinieku ļaunprātības vai neuzmanības dēļ.
	5. Ja Piegādātājs izbeidz līgumu pirms termiņa, tas 10 (desmit) darba dienu laikā no brīža, kad līgums izbeigts, maksā Pasūtītājam līgumsodu 10% (desmit procentu) apmērā no līguma kopējās summas.
	6. Atbildīgā persona par līgumsaistību izpildi no Pasūtītāja puses: Administratīvās un saimniecības nodaļas vadītāja Benita Siliņa, tālrunis: 65421536, e-pasts: soclp@soclp.lv.
	7. Atbildīgā persona par līgumsaistību izpildi no Piegādātāja puses: valdes loceklis Jevgēnijs Safonovs tālrunis: 22081889, 67574023, e-pasts: elevet@elevet.lv.
8. **Nepārvarama vara**
	1. Puses nenes atbildību par pilnīgu vai daļēju līguma neizpildi, ja tā radusies nepārvaramu, no Pusēm neatkarīgu, ārkārtēju apstākļu dēļ. Pie šādiem apstākļiem pieskaitāmi: dabas stihijas; politiskās un ekonomiskās blokādes; masu nekārtības; vispārēji streiki u.c.
	2. Līguma 9.1. punktā minētajos gadījumos, Līguma izpildes termiņš pagarinās par šo apstākļu darbības laiku, bet ne ilgāk kā par 3 (trim) mēnešiem.
	3. Par ārkārtēju apstākļu rašanos 5 (piecu) darba dienu laikā ir rakstiski jāinformē otra Puse. Pienākums sniegt šo informāciju ir Pusei, kurai šo apstākļu dēļ rodas nepārvaramas grūtības izpildīt Līguma saistības.
9. **Strīdu izskatīšana un Līguma izbeigšana**
	1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un līguma punkts, kuru Puse uzskata par pārkāptu.
	2. Strīdus un nesaskaņas, kas var rasties līguma izpildes rezultātā vai sakarā ar līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
	3. Puses var izbeigt līgumu pirms līguma termiņa beigām, Pusēm savstarpēji vienojoties.
	4. Pasūtītājam ir tiesības vienpusēji izbeigt līgumu, ja Piegādātājs nepiegādā un neuzstāda Pacēlāju Līgumā noteiktajā termiņā.
10. **CITI NOTEIKUMI**
	1. Visi šī līguma grozījumi un papildinājumi ir spēkā, ja par to panākta Pušu rakstiska vienošanās. Tie pievienojami līgumam kā pielikumi un kļūst par šī līguma neatņemamu sastāvdaļu.
	2. Grozījumi līgumā, kas ir līguma grozījumi Publisko iepirkumu likuma 67.1panta izpratnē, jānoformē rakstiski un jāparaksta Pusēm. Rakstiski noformēti un Pušu parakstīti līguma grozījumi kļūst par līguma neatņemamu sastāvdaļu.
	3. Pusēm savlaicīgi jāinformē vienai otra par apstākļiem, kas ietekmē vai varētu ietekmēt līguma izpildi.
	4. Gadījumā, ja kāda no Pusēm maina savu juridisko adresi un/ vai bankas rekvizītus, tā ne vēlāk kā 5 (piecu) dienu laikā pēc izmaiņu veikšanas rakstiski paziņo par to otrai Pusei.
	5. Pušu juridiskā statusa izmaiņu gadījumā līgums saglabā savu spēku pilnā apjomā to tiesību un saistību pārņēmējiem.
	6. Visos pārējos šajā līgumā neatrunātajos jautājumos Puses vadās no Latvijas Republikā spēkā esošiem normatīviem aktiem.
	7. Gadījumā, ja normatīvo aktu izmaiņu rezultātā atsevišķi līguma noteikumi zaudēs spēku, pārējo līguma noteikumu spēku tas neietekmēs.
	8. Puses apliecina, ka personām, kas paraksta šo līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.
	9. Visi šajā līgumā minētie paziņojumi, rēķini un cita veida korespondence iesniedzama otrai Pusei personiski pret parakstu vai nosūtāma vēstulē kā vienkāršu pasta sūtījumu uz līgumslēdzējas puses juridisko adresi.
	10. Uzskatāms, ka Puse ir saņēmusi attiecīgo paziņojumu ne vēlāk kā 8 (astotajā) dienā no dienas, kad tas iestādē reģistrēts kā nosūtāmais dokuments.
	11. Šis Līgums sastādīts latviešu valodā uz 9 (deviņām) lapām ieskaitot pielikumus uz 5 (piecām) lapām, divos eksemplāros, kuriem ir vienāds juridiskais spēks. Viens eksemplārs atrodas pie Pasūtītāja, bet otrs pie Piegādātāja.
11. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:**  | **Piegādātājs:** |
| **Daugavpils pilsētas pašvaldības iestāde “Sociālais dienests”**  | **SIA „Elevet”**,  |
| Reģ.Nr.90001998587, | Reģ.Nr.40103703622 |
| Jur.adrese: Vienības iela 8, Daugavpils, LV-5401 | Jur.adrese: Ilūkstes iela 109 - 35, Rīga, LV-1082  |
| Banka: AS Citadele Banka | Bankas rekvizīti: AS „SEB banka”  |
| Norēķinu konts: LV48PARX0000850062606 | UNLALV2X |
| Kods: PARXLV22 | LV96UNLA0050021475796 |
| Vadītāja p.i. | Valdes loceklis |
| Līvija Drozde \_\_\_\_\_\_\_\_\_\_\_\_\_\_\_\_\_\_\_\_ | Jevgēnijs Safonovs\_\_\_\_\_\_\_\_\_\_\_\_\_\_\_\_\_\_\_\_\_ |